**ПРОГРАМА**

ЗА ДЕЙНОСТТА НА НЧ „ Развитие 1874” гр. Велики Преслав

през 2020 г.

І. Действащи колективи през 2020 г.

|  |  |  |
| --- | --- | --- |
| Колектив  художествено-творчески | Ръководител | График за репетиции/обучение |
| Трио „ Преслава” | Венелин Борисов | вторник:  18:00 -19:00 ч. |
| Женска фолклорна група „Болярка” | Венелин Борисов | вторник и петък:  12:00 -12:30 ч. |
| Група за руски песни | Венелин Борисов | вторник и петък:  12:30-13:00 ч. |
| Група за художествено слово | Галина Маринова | сряда: 15:00 -16:00 ч. |
| Творчески клуб „ Паралел 44” | Христо Тонев |  |
| Регионален клон „Традиция” | Мирослав Сланев | четвъртък:18:00 ч. |
| Група за народни обичаи | Диляна Георгиева | при подготовка на обичай/концерт |
| Танцова формация „Пендарите” | Венета Иванова | вторник и петък: 11:00-12:00 ч. |
| Детски инструментален състав „Teen Rock” | Николай Николаев | всеки делничен ден: 17:00 - 19:00ч. |
| Дамски клуб „Български водици” | Жасмина Станчева | при подготовка на обичай/концерт |
| Детска театрална трупа | Галина Маринова | вторник: 16:30-18:00ч. |
| Детска формация „Болярче” | Венелин Борисов | вторник и петък:  16:30-17:30ч. |
| Рок група „Черноризците” |  |  |
| Формация за модерни и хип-хоп танци „The Crew” | Жулиета Иванова | вторник и четвъртък: 17:30-18:30ч. |
| Детска формация „Здравец ” |  |  |
| Танцова формация  „Любе ле” | Христо Колев | понеделник и сряда: 18:00-19:00ч. |
| Детска танцова формация „Радост” | Христо Колев | понеделник и сряда: 17:00-18:00ч. |
| Детски творчески клуб „Слънчеви усмивки” | Павлина Димитрова  Петя Калева | петък:  16:30 - 17:30ч. |

ІІ. Програма за дейността на читалището през 2020 г.

1. Мероприятия, организирани от читалището

|  |  |  |  |
| --- | --- | --- | --- |
| № | Дата | Събитие | Място и колектив |
| 1. | 06.01 | Литературно четене – Рождение на Христо Ботев / 06.01.1848/ | Читалищна библиотека,  Група за художествено слово, Детска театрална трупа, ТК „Паралел 44” |
| 2. | 21.01 | Празнуване на Бабинден | ЖФГ „Болярка”, ТФ „Пендарите” |
| 3. | февруари | Мероприятия, посветени на Васил Левски | Група за художествено слово, РК „Традиция”, ТК „Паралел 44” |
| 4. | 14.02 | Поетично-музикална вечер | Кафе „Ла Пиовра” Група за художествено слово, Детски инструментален състав, Формация за модерни/хип-хоп танци, Рок група „Черноризците” |
| 5. | 01.03 | Празнуване на Деня на самодееца и любителското творчество |  |
| 6. | 03.03 | Участие в празничната програма, посветена на Освобождението на България | Площад пред читалището, Паметник на загиналите във войните |
| 7. | 08.03 | Празнуване на Международния ден на жената |  |
| 8. | април | Театрална постановка | Салона на читалището |
| 9. | 22.04 | Световен ден на Земята – открит урок, съвместно с ученици | Читалищна  библиотека |
| 10. | април-май | Пролетен фолклорен концерт | Салона на читалището/ Площад пред читалището  Фолклорните колективи |
| 11. | 07.05 | Ден на радиото и телевизията – изложба „От началото до сега” /изложба - информационни табла, техника/ | Фоайе читалище |
| 12. | 01.06 | Международен ден на детето | Детските колективи |
| 13. | юни | Летен концерт | Салона на читалището |
| 14. | 01.10 | Световен ден на музиката и поезията и на възрастните хора - концерт | Салона на читалището |
| 15. | октомври | Театрална постановка | Салона на читалището |
| 16. | 01.11 | Ден на народните будители - час по родолюбие | Библиотека, читалище  Група за художествено слово, РК „Традиция” |
| 17. | 14-18.12 | Работилници за коледна украса, коледен базар | Зала „Паралел 44”  Детски творчески клуб „Слънчеви усмивки” |
| 18. | декември | Коледен концерт | Салона на читалището  всички колективи |

1. Библиотечна дейност

* Библиотечен фонд - 47 354
* Брой читатели - 218
* Уреждане на кътове, витрини, изложби и организиране на литературни четения:

|  |  |  |
| --- | --- | --- |
| Дата | Събитие | Място |
| 12.01 | Рождение на Георги Караславов – витрина | Библиотека, читалня |
| 19.02 | Обесване на Васил Левски – витрина, поетичен следобед | Библиотека, читалня |
| 24-26.02 | Детска работилница – изработка на мартеници, пресъздаване на традициите за празника | Библиотека, зала „Паралел 44” |
| 08.03 | Международен ден на жената – изложба „Аз нарисувах мама” на участниците в Детска творческа работилница „Слънчеви усмивки” | Зала „Паралел 44” |
| 31.03 | Годишнина от рождението на Н. Гогол - витрина | Библиотека, читалня |
| 16.04 | Рождение на Елисавета Багряна - витрина | Библиотека, читалня |
| 11-15.05 | Национална библиотечна седмица | Библиотека |
| 24.05 | Ден на българската просвета и култура - витрина | Библиотека, читалня |
| 22.06 | Рождение на Ерих Мария Ремарк - витрина | Библиотека, читалня |
| 09.07 | 170г. от рождението на Иван Вазов – витрина, мероприятия с ученици, Група по художествено слово и Детска театрална трупа | Зала „Паралел 44” |
| 20-24.07 | Седмица на българското кино в библиотеката | Читалня, Зала „Паралел 44” |
| 05.08 | 170г. от рождението на Ги дьо Мопасан-витрина | Библиотека, читалня |
| 16.08 | Рождение на Дора Габе-витрина | Библиотека, читалня |
| 01.09 | Рождение на Димитър Талев - витрина | Библиотека, читалня |
| 15.09 | Рождение на Николай Хайтов – витрина, прожекция на филми | Библиотека, читалня |
| септември | Седмица на мобилността – „Мобилни и четящи” – сбирка при къщичката за книги |  |
| 01.10 | Следобед, посветен на Деня на музиката и поезията, с чаша кафе за настроение /Ден на кафето/ | Зала „Паралел 44” |
| 16.10 | Рождение на Фани Попова-Мутафова - витрина | Библиотека, читалня |
| 09.11 | 140г. от рождението на Йордан Йовков -витрина, мероприятия с ученици, Група по художествено слово и Детска театрална трупа | Зала „Паралел 44” |
| 07.12 | Рождение на Н. Й. Вапцаров - витрина | Библиотека, читалня |

1. Участия в събори и фестивали - общински, регионални, национални, международни. Гостувания в населени места от общината, областта и страната и чужбина.

|  |  |  |  |  |
| --- | --- | --- | --- | --- |
| № | Дата | Фестивал, събор | Град, държава | Необходими средства |
| 1. | юни | Фолклорен фестивал „Северняшка китка” | гр. Павликени |  |
| 2. | юни | Танцов фестивал „Фолклорна палитра” | гр. Девня |  |
| 3 | юни | Национален събор на читалищата | гр. Бяла |  |
| 4 | август | НФФ „Фолклорен извор” | с. Царевец, общ. Свищов |  |
| 5 | септември | Национални фолклорни празници „Приморска перла” | гр. Приморско |  |
| 6 | септември | НФФ „Море от ритми” | гр. Балчик |  |

1. Работа по проекти.

|  |  |  |  |
| --- | --- | --- | --- |
| № | Спечелени проекти и проекти, по които работата продължава | Проекти в процес на разработване /в идейна фаза/ | Финансиращ орган /Програма на ЕС, МК, Фондация и др./ |
| 1. | Проект за попълване на библиотечния фонд с нова литература по Програма „Библиотеките-съвременни центрове за четене и информираност” |  | Министерство на културата |

1. Социална дейност/опишете/
2. Административна дейност /заседания на ЧН, представяне на отчети, планиране на инвентаризации, провеждане на общи и отчетно-изборни събрания/

Съгласно разпоредбите на ЗНЧ, Устава на читалището и съобразно предстоящите задачи, Читалищното настоятелство провежда редовно своите заседания. Представят се ежемесечно и в срок в Община В. Преслав финансови отчети за изразходване на преведената държавна субсидия.

Съгласно разпоредбите на ЗНЧ и Устава на читалището, всяка година се свиква Общо отчетно събрание на членовете, а на всеки 3 години Общо отчетно-изборно събрание.

На 20.03.2019г. се проведе Редовно отчетно-изборно събрание, на което право на глас имаха 164 членове.

Програмата за дейността на НЧ „Развитие 1874” за 2020 г. е приета на заседание на ЧН, проведено на 06.11.2019 г., протокол № 8

Председател:Емил Енчев Секретар:Диляна Георгиева

**Отчет на Народно читалище**

„Развитие 1874”- гр. Велики Преслав

за 2019г.

През 2019г. в НЧ „Развитие 1874” – гр. Велики Преслав работиха 17 колектива

1. Трио „Преслава”
2. Женска фолклорна група „Болярка”
3. Група за руски песни
4. Група за художествено слово
5. Творчески клуб „Паралел 44”
6. Регионален клон „Традиция”
7. Група за народни обичаи
8. Танцова формация „Пендарите”
9. Детски инструментален състав „Teen Rock”
10. Дамски клуб „Български водици”
11. Детска театрална трупа
12. Детска формация „Болярче”
13. Формация за модерни и хип-хоп танци „The Crew”
14. Детска формация „Здравец”
15. Танцова формация „Любе ле”
16. Детска танцова формация „Радост”
17. Детски творчески клуб „Слънчеви усмивки”

През 2019г. в НЧ „Развитие 1874” – гр. Велики Преслав отбеляза своята 145 – та годишнина. Юбилеят беше почетен тържествено с големия пролетен концерт „Фолклорен букет”, с участието на фолклорните читалищни колективи. На годишнината беше посветен и поп-рок концертът за закриване на художествено-творческия сезон „Летни ноти”, както и големият коледен концерт на читалището „Музикални снежинки”.

След Бабинден, Баба Марта и Деня на самодееца и Националния празник-Трети март, Дамски клуб „Български водици”, Групата за народни обичаи, певци и танцьори на читалището, всички пременени в традиционни български носии, пренесоха посетителите в двора на църквата „Св. равноап. Петър и Павел” назад във времето с възстановка на обичаите, посветени на празника Сирни Заговезни. След това боядисвахме великденски яйца, които заедно с козунаци, осигурени от Културен клуб на пенсионера, съвместно раздадохме за празника на самотно живеещи възрастни хора. Светъл и благословен Гергьовден пожела НЧ „Развитие 1874” на гражданите и гостите на Велики Преслав с концерта „Гергьовска люлка” на 6-ти май. Той се превърна в чудесен празник на общинско ниво, тъй като в него освен преславските колективи се включиха и самодейни фолклорни състави от читалищата в селата Осмар, Кочово, Троица и Златар.

Интериорът на читалищната сграда беше обогатен с макета „Средновековен Преслав”, изработен изцяло от природни материали и предоставен за постоянна експозиция на НЧ „Развитие 1874” от неговия автор Христо Антонов.

За втора година читалището беше съорганизатор на Международен културен форум „Велики Преслав – история на цял един народ”.

През летните месеци и тази година читалището не остана без чуждестранни гости. Доброволците към Фондация „Open Space” от Франция, Италия, Испания, Грузия, Венецуела и др. се включиха в редица инициативи: уроци по български народни танци, вечери, посветени на различните държави, презентации на националните кухни, работилници за изработка на сувенири и представяне на национални костюми, музикални вечери, читалищния концерт „Летни ноти”. НЧ „Развитие 1874” беше домакин и съорганизатор на работна среща с местно и международно участие на тема „Методи за опазване на културното наследство в различните държави”.

В читалището през 2019г. заработиха няколко нови формации – Творческа работилница „Слънчеви усмивки”, Детски инструментален състав „Teen Rock”, Група за модерни и хип-хоп танци „The Crew”, Детска театрална трупа.

Читалищната библиотека организира витрини, изложби, посветени на бележити дати и годишнини, срещи с ученици, литературни вечери. Представени бяха новите книги на Георги Жеков, Георги Лунгов, Валентин Вичев, Асенчо Грудев, преславския поет Христо Тонев, който чества 50 г. активна творческа дейност и 70 г. личен юбилей.

Библиотечният фонд наброява 47 354 тома литература.

Набавената литература през 2019 г.:

- брой 516

* на стойност 4 059, 28 лв.

абонамент за периодичен печат за 2019 г. ……………5 бр.

общ брой читатели ………..218

През 2019г. приключиха строително-ремонтните дейности по Проект „Реконструкция и енергоспестяващи мерки на читалищната сграда във Велики Преслав” по Подмярка 7.2 от „Програмата за развитие на селските райони 2014-2020г.”

Редица ремонти и подобрения бяха извършени със собствени средства на читалището, както и от доброволци по малки проекти към Фондация „Open Space” и Министерство на младежта и спорта. Благодарение на това и на труда на включилите се доброволно наши съграждани по-уютен и приветлив вид придобиха Зала „Паралел 44”, малка сцена, читалнята и заемната на библиотеката, голямата сцена, старата танцова и лекционна зала и др. Одобрен беше проектът на читалищната библиотека за финансиране с цел попълване на библиотечния фонд с нова литература по Програма „Библиотеките-съвременни центрове за четене и информираност” към Министерство на културата на стойност близо 1 200лева.

Много успешна и подплътена с награди беше 2019г. за читалищните колективи.

09-10.03 - Националния конкурс за изпълнители на народна музика „Дунавски славеи”: Детска формация „Здравец” - трето място, Трио „Здравец”- трето място, Димитър Иванов – поощрителна награда.

22-23.03 - Национален музикално-фолклорен конкурс „Орфееви таланти” – гр. Пловдив – ДФ „Здравец” - плакет, диплом и второ място /сребърна лира на Орфей, Нелина Йорданова – сребърна лира на Орфей и медал, Селин Елиман и Моника Цветомирова – бронзови лири на Орфей и медали, Зерен Мустафа и Сияна Петкова – поощрителни награди, Християна Йорданова – диплом за отлично представяне.

30.04 - Детска формация „Болярче” спечели първо място на Празника на фолклорното изкуство „Като жива вода” в гр. Суворово. Светла Коларова – първо място в първа възрастова група и Ирена Коларова- първо място във втора възрастова група.

05.05 - ДФ „Здравец” и ТФ „Пендарите” взеха участие в Пети общински пролетен събор на народното творчество „Да запеем заедно - 50 г. Смядово град - 2019г.”

11.05 - ЖФГ „Болярка” с първо място от Конкурс – надпяване „С песните на Йовчо Караиванов” в с. Селиминово, а Добринка Велинова беше отличена с второ място при индивидуалните изпълнители.

17-19.05 – Участие на ТФ „Любе ле”, съвместно с КНТ „Задявка” – гр. Шумен в Международен фолклорен фестивал в Мармарис, Турция

01.06 - Петнадесети юбилеен национален събор-надпяване „Авлига пее – с песните на Мита Стойчева” в с. Обединение: ДФ „Болярче”, Светла Коларова и Ирена Коларова спечелиха златни медали, Гергана Валентинова и Цветомира Валентинова – сребърни, а техният ръководител Венелин Борисов-признание за отлична педагогическа работа.

12.06 – Участие на ДФ „Болярче” в годишния концерт на ДТА „Пъргавелче” – гр. Шумен.

15.06 – От Двадесет и четвърти Фолклорен фестивал „Северняшка китка” – гр. Павликени: златни медали за ДФ „Здравец”, ЖФГ „Болярка” и Пенка Миланова, сребърен медал за Димитър Иванов.

16.06 – Участие на ДФ „Болярче” в „Празник на охлюва” – с. Алваново

30.06-01.07 - Светла Коларова спечели Гран При на Десети международен конкурс-фестивал „Творческий вояж” в КК Златни пясъци. Ирена Коларова се завърна като Лауреат – трето място от същия конкурс, а художественият ръководител Венелин Борисов – с поредното отличие за висока професионална подготовка.

06.07 - Групата за руски песни се представи на Четвърти Международен фестивал на руската песен „Улыбка” в с. Дъбовик, общ. Генерал Тошево.

13-14.07 - Светла и Ирена Коларови взеха участие в Първото лятно фолклорно училище, под ръководството на проф. д-р Светла Станилова в гр. Попово, заедно с избрани талантливи деца от цяла България.

06.09 - ТФ „Пендарите” откриха Първи международен фолклорен фестивал „Шумла” – гр. Шумен. Награди: ТФ „Пендарите” – първо място, ЖФГ „Болярка” – специалната награда на фестивала и Венелин Борисов – награда за ръководител.

21-22.09 - ДФ „Болярче” и ЖФГ „Болярка” участваха в Международен фолклорен фестивал „Море от ритми” в гр. Балчик. Отличия: ЖФГ „Болярка”- второ място, Светла Коларова – второ място и ДФ „Болярче” – трето място.

28.09 - Участие на ДТФ „Радост” в Четвърти Национален фолклорен събор „Ритъмът на България” в гр. Ловеч.

28.09 – Обастен кръг на Конкурси „Букет 2019” в гр. Шумен – ДФ „Болярче”-второ място за групово вокално изпълнение.

28.09 - Седми Национален фолклорен фестивал „С хоро и песен във Водица всяка есен”. Златни медали – за ДФ „Болярче” и солистката Светла Коларова, три сребърни медала – за Ирена Коларова, Гергана Валентинова и Цветомира Валентинова, специална награда с диплом, плакет и сувенир за най-добре представило се читалище на НЧ „Развитие 1874”.

29.09 - Национална фолклорна среща „Автентичност и съвремие” – гр. Попово. Специалната награда на директора на фестивала беше присъдена на ДФ „Болярче”, Светла Коларова – първо място, златен медал и специална награда за най-малък участник, Ирена Коларова - първо място и златен медал в следващата възрастова група, а Гергана Валентинова и Цветомира Валентинова-сребърни медали.

Административна дейност:

В края на месец март читалището проведе своето годишно събрание, което през 2019г. беше отчетно-изборно. На него право на глас имаха 164 членове. Направените промени в състава на Читалищното настоятелство и Проверителната комисия бяха вписани, съгласно изискванията, в Агенция по вписванията и в Министерство на културата.

Ежемесечно през 2019 г. се подаваха в срок пред Община Велики Преслав финансовите отчети за изразходване на преведената държавна субсидия. Читалищното настоятелство проведе 8 заседания през 2019г., на които обсъждаше въпроси, свързани с финансиране на читалищната дейност, изявите на художествено-творческите колективи, организационни въпроси.